Ek staan op, maak die deur oop, en daar staan kommin buurvrou nommer 1. Oog potblou gebliksem, merke om die nek en ‘n lip wat verby die neus begin stoot.
Hoekom bly vrouens by mans wat hulle seermaak? Hoekom maak dieselfde mans wat die diere seermaak ook hulle vrouens seer? Hoe rand jy iemand aan vir wie jy veronderstel is om lief te wees? Is daar ‘n “link” tussen diere mishandeling en gesins geweld?
Die dinge wat agter ander mense se toe deure aangaan is altyd skokkend, want ons weet nie daarvan nie… nie eers ‘n snuf in die neus nie.
Ek stem Andre, die afhanklikheid, hetsy dit nou geldelik of emosioneel is, speel n groot rol in hoekom hulle bly, Dit moet wees, want hoekom anders sal hulle bly? Ek voel net dis verkeerd. Alles in my skree daarteen.
Kersiepit, partykeer is dit vrees wat jou daar hou (hoe stupid dit ok mag klink!)Jy vrees daaidie geweldenaar so erg, dat as hy jou skielik beskuldig van iets of jou dreig, jy jouself net daar op die plek vuil maak. Gross? Ja, maar ongelukkig ‘n harde wrede werklikheid. Partykeer manipuleer die man die vrou met trane: Ek is soo jammer, help my asb? Ek kan dit nie alleen oorwin nie, ek het jou nodig.
En ongelukkig ook ‘n diep, diep woede wat wag vir die dag dat ‘n man vir wie ek nie vrees het nie, sy hande vir my lig!!Hy sal my slaan, maar die Vader weet, hy sal ook gaan slaap……………
Niemand, maar niemand(!!) kan uitspraak hier oor hierdie onderwerp lewer as jy nog nie self daarin was nie.
Om gemoer te word elke dag van jou lewe, maak jou nie kommin nie. Dis soos om tattoos te hê … dit bepaal hoegenaamd nie wie en wat jy is nie.
Maar eendag word jy wakker en besef … vandag is die dag. Die dag vir wat? Jy weet nie vir wat nie, maar jy weet net, tot hiertoe en nie verder nie …